CELEX: 32016R2023
Language: et
Date: 2016-11-18 00:00:00
Title: Komisjoni rakendusmäärus (EL) 2016/2023, 18. november 2016, milles käsitletakse loa andmist naatriumbensoaadi, kaaliumsorbaadi, sipelghappe ja naatriumformiaadi kasutamiseks kõikide loomaliikide söödalisandina (EMPs kohaldatav tekst )

19.11.2016   
            
            
               ET
            
            
               Euroopa Liidu Teataja
            
            
               L 313/14
            
         KOMISJONI RAKENDUSMÄÄRUS (EL) 2016/2023,
   18. november 2016,
   milles käsitletakse loa andmist naatriumbensoaadi, kaaliumsorbaadi, sipelghappe ja naatriumformiaadi kasutamiseks kõikide loomaliikide söödalisandina
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
   ning arvestades järgmist:
   
               (1)
            
            
               Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Määruse (EÜ) nr 1831/2003 artikli 10 lõikega 7 koostoimes artikli 10 lõigetega 1–4 on ette nähtud erisätted liidus silokonservantidena kasutatavate ainete hindamise kohta.
            
         
               (2)
            
            
               Kooskõlas määruse (EÜ) nr 1831/2003 artikli 10 lõike 1 punktiga b kanti naatriumbensoaat söödalisandite registrisse kui kõikidele loomaliikidele ette nähtud olemasolev toode, mis kuulub funktsionaalrühma „silokonservandid“.
            
         
               (3)
            
            
               Kooskõlas määruse (EÜ) nr 1831/2003 artikli 10 lõikega 2 koostoimes artikliga 7 esitati taotlus naatriumbensoaadi lubamiseks ja kooskõlas määruse (EÜ) nr 1831/2003 artikliga 7 esitati taotlused kaaliumsorbaadi, sipelghappe ja naatriumformiaadi lubamiseks. Taotlustele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
            
         
               (4)
            
            
               Kõnealustes taotlustes käsitletakse loa andmist naatriumbensoaadi, kaaliumsorbaadi, sipelghappe ja naatriumformiaadi kasutamiseks kõikide loomaliikide söödalisandina, mis klassifitseeritakse söödalisandite kategooriasse „tehnoloogilised lisandid“.
            
         
               (5)
            
            
               Euroopa Toiduohutusamet (edaspidi „toiduohutusamet“) otsustas oma 13. juuni 2012. aasta arvamuses, (2) et kavandatud kasutustingimuste juures ei mõju naatriumbensoaat kahjulikult ei loomade ega inimeste tervisele ega keskkonnale; siiski käsitatakse seda võimaliku sensibiliseerijana ja ei saa välistada sissehingamisest tulenevat riski. Toiduohutusamet jõudis ka järeldusele, et söödalisandi kasutamine võib pH taseme vähendamise ja kuivaine säilivuse parandamise teel parandada silo valmistamist kergesti, keskmiselt ja raskesti sileeritavast materjalist.
            
         
               (6)
            
            
               Toiduohutusamet otsustas oma 18. juuni 2013. aasta arvamuses, (3) et kavandatud kasutustingimuste juures ei mõju kaaliumsorbaat kahjulikult ei loomade ega inimeste tervisele ega keskkonnale; siiski käsitatakse seda nahka ja silmi ärritavana ning potentsiaalselt hingamisteid ärritavana. Toiduohutusamet jõudis järeldusele, et söödalisandi kasutamine võib parandada sellise silo aeroobset stabiilsust, mis on valmistatud kergesti ja keskmiselt sileeritavast materjalist.
            
         
               (7)
            
            
               Toiduohutusamet otsustas oma 11. septembri 2014. aasta arvamuses, (4) et kavandatud kasutustingimuste juures ei mõju sipelghape kahjulikult ei loomade ega inimeste tervisele ega keskkonnale; siiski käsitatakse seda nahka ja silmi ning hingamisteid söövitavana. Toiduohutusamet jõudis järeldusele, et söödalisandi kasutamine võib parandada sileerimisprotsessi ja silo aeroobse stabiilsuse suurendamisega sellise silo kvaliteeti, mis on valmistatud kergesti, keskmiselt ja raskesti sileeritavast materjalist.
            
         
               (8)
            
            
               Toiduohutusamet otsustas oma 11. märtsi 2015. aasta arvamuses, (5) et kavandatud kasutustingimuste juures ei mõju naatriumformiaat kahjulikult ei loomade ega inimeste tervisele ega keskkonnale; siiski käsitatakse seda vedelal kujul söödalisandit nahka ja silmi ning hingamisteid söövitavana. Toiduohutusamet jõudis ka järeldusele, et söödalisandi kasutamine võib kuivainekao vähendamise teel parandada toitainete säilimist silos, mis on valmistatud kergesti, keskmiselt ja raskesti sileeritavast materjalist.
            
         
               (9)
            
            
               Toiduohutusameti arvates ei ole vaja kehtestada turustamisjärgse järelevalve erinõudeid naatriumbensoaadi, kaaliumsorbaadi, sipelghappe ega naatriumformiaadi suhtes. Toiduohutusamet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduvate söödalisandite analüüsimeetodi kohta.
            
         
               (10)
            
            
               Naatriumbensoaadi, kaaliumsorbaadi, sipelghappe ja naatriumformiaadi hindamine näitab, et määruse (EÜ) nr 1831/2003 artiklis 5 sätestatud tingimused kasutusloa saamiseks on täidetud. Seepärast tuleks anda luba kõnealuste lisandite kasutamiseks käesoleva määruse lisas esitatud viisil.
            
         
               (11)
            
            
               Kuna ohutusnõuded ei eelda naatriumbensoaadi loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
            
         
               (12)
            
            
               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Loa andmine
   Lisas nimetatud söödalisandeid, mis kuuluvad söödalisandite kategooriasse „tehnoloogilised lisandid“ ja funktsionaalrühma „silokonservandid“, lubatakse kasutada söödalisandina loomasöötades kõnealuses lisas esitatud tingimustel.
   Artikkel 2
   Üleminekumeetmed
   Lisas nimetatud naatriumbensoaati ja seda sisaldavat sööta, mis on toodetud ja märgistatud enne 9. juunit 2017 kooskõlas enne 9. detsembrit 2016 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.
   Artikkel 3
   Jõustumine
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. november 2016
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 268, 18.10.2003, lk 29.
   
      (2)  EFSA Journal 2012;10(7):2779.
   
      (3)  EFSA Journal 2013;11(7):3283.
   
      (4)  EFSA Journal 2014;1(10):3827.
   
      (5)  EFSA Journal 2015;13(5):4056.
   
      LISA
      
                  Söödalisandi identifitseerimisnumber
               
               
                  Loa hoidja
               
               
                  Söödalisand
               
               
                  Koostis, keemiline valem, kirjeldus, analüüsimeetod
               
               
                  Loomaliik või -kategooria
               
               
                  Vanuse ülempiir
               
               
                  Miinimumsisaldus
               
               
                  Maksimumsisaldus
               
               
                  Muud sätted
               
               
                  Loa kehtivusaja lõpp
               
            
                  mg/kg täissöödas, mille niiskusesisaldus on 12 %
               
            
                  
                     Kategooria: tehnoloogilised lisandid. Funktsionaalrühm: silokonservandid
                  
               
            
                  1k301
               
               
                  —
               
               
                  Naatriumbensoaat
               
               
                  
                     Söödalisandi koostis
                  
                  Naatriumbensoaat: ≥ 99,5 %
                  Tahke
                  
                     Toimeaine kirjeldus
                  
                  Naatriumbensoaat: ≥ 99,5 %
                  C7 H5 Na O2
                  
                  CASi nr 532–32-1
                  Toodetud keemilise sünteesi teel
                  
                     Analüüsimeetod
                      (1)
                  
                  Naatriumbensoaadi määramiseks: titrimeetriline määramine (Euroopa farmakopöa 01/2008:0123)
               
               
                  Kõik loomaliigid
               
               
                  —
               
               
                   
               
               
                  2 400 
               
               
                  
                              1.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi ja eelsegude kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                           
                        
                              2.
                           
                           
                              Eri allikatest saadava naatriumbensoaadi kogus ei tohi ületada lubatud maksimumsisaldust.
                           
                        
               
                  9. detsember 2026
               
            
                  1k202
               
               
                  —
               
               
                  Kaaliumsorbaat
               
               
                  
                     Söödalisandi koostis
                  
                  Kaaliumsorbaat ≥ 99 %
                  Tahke
                  
                     Toimeaine kirjeldus
                  
                  Kaaliumsorbaat ≥ 99 %
                  C6 H7 KO2
                  
                  CASi nr 24634-61–5
                  Toodetud keemilise sünteesi teel
                  
                     Analüüsimeetod
                      (1)
                  
                  Kaaliumsorbaadi määramiseks söödalisandis: tiitrimine perkloorhappega (Euroopa farmakopöa, monograafia 6.0, meetod 01/2008: 0618).
                  Kaaliumsorbaadi määramiseks eelsegudes ja söödas: iooneksklusiooni-kõrgsurve-vedelikkromatograafia UV-detektoriga (HPLC-UV)
               
               
                  Kõik loomaliigid
               
               
                   
               
               
                   
               
               
                  300
               
               
                  
                              1.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi ja eelsegude kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                           
                        
                              2.
                           
                           
                              Söödalisandit kasutatakse kergesti ja keskmiselt sileeritavate materjalide puhul (2).
                           
                        
               
                  9. detsember 2026
               
            
                  1k236
               
               
                  —
               
               
                  Sipelghape
               
               
                  
                     Söödalisandi koostis
                  
                  Sipelghape (≥ 84,5 %)
                  Vedelik
                  
                     Toimeaine kirjeldus
                  
                  Sipelghape (≥ 84,5 %)
                  H2CO2
                  
                  CASi nr 64–18-6
                  
                     Analüüsimeetod
                      (1)
                  
                  Sipelghappe määramiseks: elektrijuhtivusdetektoriga ioonkromatograafia meetod (IC-ECD).
               
               
                  Kõik loomaliigid
               
               
                  —
               
               
                   
               
               
                  10 000 
               
               
                  
                              1.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi ja eelsegude kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                           
                        
                              2.
                           
                           
                              Eri allikatest saadava sipelghappe kogus ei tohi ületada lubatud maksimumsisaldust täissöödas.
                           
                        
               
                  9. detsember 2026
               
            
                  1k237
               
               
                  —
               
               
                  Naatriumformiaat
               
               
                  
                     Söödalisandi koostis
                  
                  Tahke
                  Naatriumformiaat: ≥ 98 %
                  Vedelik
                  Naatriumformiaat: ≥ 15 %
                  Sipelghape ≤ 75 %
                  Vesi ≤ 25 %
                  
                     Toimeaine kirjeldus
                  
                  Naatriumformiaat ≥ 98 % (tahke)
                  NaHCO2
                  
                  CASi nr 141–53-7
                  formaldehüüd ≤ 6,2 mg/kg
                  atseetaldehüüd ≤ 5 mg/kg
                  butüülaldehüüd ≤ 25 mg/kg
                  Naatriumformiaat ≥ 15 % (vedel)
                  Sipelghape ≤ 75 %
                  Toodetud keemilise sünteesi teel
                  
                     Analüüsimeetod
                      (1)
                  
                  Naatriumi määramiseks söödalisandites: EN ISO 6869: aatomabsorptsioonspektroskoopia (AAS) või EN 15510: induktiivsidestunud plasma aatomiemissioonspektromeetria (ICP-AES).
                  Üldformiaadi määramiseks söödalisandis: EN 15909 pöördfaasiline vedelikkromatograafia ja UV-detektor (RP-HPLC-UV).
                  Üldformiaadi määramiseks eelsegudes ja söödas: iooneksklusiooni-kõrgsurve-vedelikkromatograafia ultraviolett- või murdumisnäitajadetektoriga (HPLC-UV/RI) või elektrijuhtivusdetektoriga ioonkromatograafia (IC-ECD).
               
               
                  Kõik loomaliigid
               
               
                  —
               
               
                   
               
               
                  10 000 
                  (sipelghappeekvivalent)
               
               
                  
                              1.
                           
                           
                              Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi ja eelsegude kasutamisest tulenevaid võimalikke riske. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit, kaitseprille ja kaitsekindaid.
                           
                        
                              2.
                           
                           
                              Eri allikatest saadava sipelghappe kogus ei tohi ületada lubatud maksimumsisaldust täissöödas.
                           
                        
               
                  9. detsember 2026
               
            
         (1)  Analüüsimeetodite andmed on kättesaadavad referentlabori veebsaidil: https://ec.europa.eu/jrc/en/eurl/feed-additives/evaluation-reports.
      
         (2)  Kergelt sileeritav loomasööt: > 3 % lahustuvaid süsivesikuid toorainetes. Keskmiselt sileeritav loomasööt: 1,5–3,0 % lahustuvaid süsivesikuid toorainetes. Komisjoni määrus (EÜ) nr 429/2008 (ELT L 133, 22.5.2008, lk 1).